a data de 29 mai a.c., în jurul orei 18.00, Poliția municipiului Târnăveni a fost sesizată, prin intermediul unui apel la 112, cu privire la faptul că pe un câmp aflat în extravilanul localității Băgaciu a fost identificată o persoană decedată.
La fața locului s-au deplasat polițiștii, care au identificat trupul unui bărbat de 71 de ani, ce prezenta leziuni incompatibile cu viața, produse de un posibil atac al unui animal sălbatic.
Trupul neînsuflețit a fost preluat și transportat în vederea efectuării necropsiei și stabilirii cu exactitate a cauzelor în care a survenit decesul.
De asemenea, în cauză, pentru asigurarea cadrului legal necesar continuării verificărilor a fost deschis un dosar penal de ucidere din culpă, aflat sub supravegherea unității de parchet competente.